CELEX: 32012D0076
Language: lv
Date: 2012-02-09 00:00:00
Title: 2012/76/ES: Komisijas Īstenošanas lēmums ( 2012. gada 9. februāris ) par Urugvajas atzīšanu attiecībā uz jūrnieku apmācības un sertificēšanas sistēmām saskaņā ar Eiropas Parlamenta un Padomes Direktīvu 2008/106/EK (izziņots ar dokumenta numuru C(2012) 619)  Dokuments attiecas uz EEZ

11.2.2012   
            
            
               LV
            
            
               Eiropas Savienības Oficiālais Vēstnesis
            
            
               L 38/46
            
         KOMISIJAS ĪSTENOŠANAS LĒMUMS
   (2012. gada 9. februāris)
   par Urugvajas atzīšanu attiecībā uz jūrnieku apmācības un sertificēšanas sistēmām saskaņā ar Eiropas Parlamenta un Padomes Direktīvu 2008/106/EK
   (izziņots ar dokumenta numuru C(2012) 619)
   (Dokuments attiecas uz EEZ)
   (2012/76/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 19. novembra Direktīvu 2008/106/EK par jūrnieku minimālo sagatavotības līmeni (1) un jo īpaši tās 19. panta 3. punkta pirmo daļu,
   ņemot vērā Spānijas 2006. gada 14. februāra pieprasījumu,
   tā kā:
   
               (1)
            
            
               Saskaņā ar Direktīvu 2008/106/EK dalībvalstis var nolemt atbalstīt trešo valstu izdotos attiecīgos jūrnieku sertifikātus, ja attiecīgo trešo valsti atzīst Komisija. Minētajām trešām valstīm ir jāatbilst visām prasībām Starptautiskās Jūrniecības organizācijas (SJO) 1978. gada Konvencijā par jūrnieku sagatavotības, sertificēšanas un sardzes pildīšanas standartiem (STCW konvencija) (2), kurā 1995. gadā izdarīti grozījumi.
            
         
               (2)
            
            
               Ar 2006. gada 14. februāra vēstuli Spānija iesniedza pieprasījumu atzīt Urugvaju. Pēc minētā pieprasījuma Komisija novērtēja Urugvajas apmācības un sertifikācijas sistēmas, lai pārbaudītu, vai Urugvaja ievēro STCW konvencijas prasības un vai ir veikti attiecīgi pasākumi, lai novērstu krāpšanu saistībā ar sertifikātiem. Novērtējuma pamatā bija Eiropas Jūras drošības aģentūras ekspertu 2007. gada jūnijā veiktās inspekcijas rezultāti. Inspekcijas gaitā tika konstatēti atsevišķi trūkumi apmācības un sertificēšanas sistēmās.
            
         
               (3)
            
            
               Komisija nodeva dalībvalstīm ziņojumu ar novērtējuma rezultātiem.
            
         
               (4)
            
            
               Komisija 2009. gada 16. februāra un 2010. gada 8. decembra vēstulēs pieprasīja Urugvajai sniegt pierādījumus, ka konstatētie trūkumi ir novērsti.
            
         
               (5)
            
            
               Urugvaja 2009. gada 30. aprīļa un 2011. gada 18. marta vēstulēs sniedza pieprasīto informāciju un pierādījumus par atbilstošiem un pietiekamiem koriģējošiem pasākumiem, ko tā īstenojusi, lai novērstu atbilstības novērtēšanas laikā konstatētos trūkumus.
            
         
               (6)
            
            
               Nav novērsti divi trūkumi. Pirmais attiecas uz to, ka kvalitātes standartu sistēma neietver atsevišķas administrācijas darbības, piemēram, apmācības programmu apstiprināšanu. Otrais trūkums attiecas uz sertifikātu formu. Tāpēc Urugvajas iestādes tiek aicinātas šajā sakarā veikt turpmākas koriģējošas darbības. Tomēr šie trūkumi neliek apšaubīt Urugvajas jūrnieku izglītības, apmācības un sertificēšanas sistēmas kopējo atbilstības līmeni STCW konvencijai.
            
         
               (7)
            
            
               Atbilstības novērtēšanas rezultāti un Urugvajas iesniegtās informācijas izvērtējums liecina, ka Urugvaja atbilst attiecīgajām STCW konvencijas prasībām un ir veikusi piemērotus pasākumus, lai novērstu ar sertifikātiem saistītu krāpšanu.
            
         
               (8)
            
            
               Šajā lēmumā paredzētie pasākumi ir saskaņā ar Kuģošanas drošības un kuģu izraisītā piesārņojuma novēršanas komitejas atzinumu,
            
         IR PIEŅĒMUSI ŠO LĒMUMU.
   1. pants
   Direktīvas 2008/106/EK 19. panta izpildes vajadzībām Urugvaja tiek atzīta attiecībā uz jūrnieku apmācības un sertificēšanas sistēmām.
   2. pants
   Šis lēmums ir adresēts dalībvalstīm.
   
      Briselē, 2012. gada 9. februārī
      
         
            Komisijas vārdā –
         
            priekšsēdētāja vietnieks
         
         Siim KALLAS
      
   
   
      (1)  OV L 323, 3.12.2008., 33. lpp.
   
      (2)  Pieņēmusi Starptautiskā Jūrniecības organizācija.